સુપરસ્ટાર સલમાન ખાનના પિતા અને જાણીતા સ્ક્રિપ્ટરાઇટર સલીમ ખાને ગઈ કાલે નરેન્દ્ર મોદીની સત્તાવાર વેબસાઇટ www.narendramodi.comની ઉર્દૂ આવૃત્તિને લૉન્ચ કરી હતી. સલીમ ખાને આ વેબસાઇટને પોતાના બાંદરાસ્થિત નિવાસસ્થાનેથી લૉન્ચ કરી હતી. એ પ્રસંગે BJPના અનેક નેતાઓ હાજર રહ્યા હતા. નરેન્દ્ર મોદીની વેબસાઇટ ઇંગ્લિશ ઉપરાંત ગુજરાતી, હિન્દી, સંસ્કૃત, કન્નડ, મલયાલમ, તેલગુ, તામિલ, મરાઠી, પંજાબી, આસામી, ઓડિયા સહિતની ૧૧ પ્રાદેશિક ભાષાઓમાં છે. એ ઉપરાંત રશિયન, જૅપનીઝ, ચાઇનીઝ અને સ્પૅનિશમાં પણ આ વેબસાઇટ છે.